b"\n_START_ARTICLE_\nVillafranca-vaihe\n_START_PARAGRAPH_\nVillafranca-vaihe (lat. Villafranhcium, engl. Villafranchian) oli nis\xc3\xa4k\xc3\xa4sfossiilien perusteella m\xc3\xa4\xc3\xa4ritelty geologinen ajanjakso noin 3\xe2\x80\x931 miljoonaa vuotta sitten plioseenikauden lopussa ja pleistoseenikauden alussa Euroopassa. Se on saanut nimens\xc3\xa4 luoteisitalialaisen kyl\xc3\xa4n Villafranca d'Astin kyl\xc3\xa4n mukaan. _NEWLINE_Villafranca-vaiheessa kehittyi nopeasti useita uusia nis\xc3\xa4k\xc3\xa4slajeja. Vaihe on merkitt\xc3\xa4v\xc3\xa4 my\xc3\xb6s siksi, ett\xc3\xa4 silloin eliv\xc3\xa4t varhaisimmat sellaiset hominidit, joista my\xc3\xb6hemmin kehittyi nykyihminen (Homo sapiens)."